**Charles Francis Richter** (født 26. april 1900 i Overpeck i Ohio i USA, død 20. april 1985 i Los Angeles) var en amerikansk seismolog. Han utviklet Richters skala, som brukes for å måle styrken på jordskjelv, sammen med Beno Gutenberg i 1935.

Liv og virke
------------

### Bakgrunn

Richter var av tysk avstaming. Hans oldefar kom fra Baden-Baden (i Baden-Württemberg) i 1848 på grunn av hjemlandets politiske ustabilitet i dette opprørets år i mange europeiske land.

Foreldrene (Fred W. Kinsinger og Lillian Anna Richter) ble skilt tidlig, og gutten ble da med moren som flyttet med ham til sin egen far. Ni år gammel flyttet Richter slik til Los Angeles, der bestefaren var sekretær og reparatør i et firma som produserte maskiner.

### Forsker

Han studerte ved Stanford University og begynte med sin doktorgradsforskning i fysikk ved Caltech under Robert Millikan. Før han avsluttet dette, takket han i 1927 ja til en stilling ved det seismologiske laboratorium ledet av Harry O. Wood (1879–1958).

Richters skala, som han utviklet for jordskjelvmåling i samarbeid med tyskeren Beno Gutenberg, ble lansert i 1935. Da var Richter forsker ved California Institute of Technology i Pasadena rett nord for Los Angeles. Staten California er kjent som et område med mye jordskjelv. I starten var Richter-skalaen bare gyldig sør i California. Målemetoden ble etter dette videreutviklet til å kunne brukes jorden rundt. 

Frem til da hadde styrkegraden til jordskjelv blitt målt i forhold til hverandre på grunnlag av skader. Særlig gjaldt dette graden av skader i bystrøk. Richter og Gutenberg lanserte en skala med absolutte verdier. Gutenberg fant ut at jordskjelvskalaen burde være logaritmisk. Trinn fire er ti ganger mer i amplitude enn trinn tre. Amplituden er størrelsen på sjokkbølgene et jordskjelv lager. Slike bølger gir utslag på en seismograf. Den utløste energien er 31 ganger større for hvert trinn på Richter-skalaen.

I et intervju på sine gamle dager sa Richter at det bare var ved en tilfeldighet at jordskjelvskalaen ble knyttet til hans navn.[] Han mente at Gutenberg hadde en like viktig rolle som ham i utviklingen av skalaen.[]

Da Richter døde i 1985 var han verdenskjent, og gikk under namnet *Dr. Quake*, eller *Doktor Skjelv*. På det tidspunktet var Richter-skalaen i det alt vesentlige blitt erstattet av en annen skala, momentmagnitude.

Referanser
----------

1. ↑   Hrvatska enciklopedija, Hrvatska enciklopedija-ID 52787[Hentet fra Wikidata]
2. 1 2   Gran Enciclopèdia Catalana, Gran Enciclopèdia Catalana-ID 0055527[Hentet fra Wikidata]
3. 1 2   Autorités BnF, oppført som Francis Charles Richter, BNF-ID 15660710c[Hentet fra Wikidata]
4. 1 2   Brockhaus Enzyklopädie, Brockhaus Online-Enzyklopädie-id richter-charles-francis[Hentet fra Wikidata]
5. ↑   Butler County, «Charles Richter Day in Butler County. Inventor of the Richter scale was born in Butler County», verkets språk engelsk, utgitt 11. april 2016, besøkt 18. februar 2021[Hentet fra Wikidata]
6. ↑   Find a Grave, oppført som Charles Richter, Find a Grave 3840, besøkt 9. oktober 2017[Hentet fra Wikidata]
7. ↑   Tsjekkias nasjonale autoritetsdatabase, NKC-identifikator skuk0004801, besøkt 29. januar 2023[Hentet fra Wikidata]
8. ↑   Find a Grave 3840[Hentet fra Wikidata]
9. ↑   Notable Names Database[Hentet fra Wikidata]
10. 1 2 3   *Tsjekkias nasjonale autoritetsdatabase*, NKC-identifikator skuk0004801, Wikidata Q13550863,
11. ↑  Scheid, Ann (mars 1982). «Charles E Richter – How It Was» (PDF). *Engineering & Science*.

Litteratur
----------

* Susan Elizabeth Hough: *Richter's scale. Measure of an earthquake, measure of a man.* Princeton Univ. Press, Princeton o.a. 2007. ISBN 0-691-12807-3

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** SUDOC **·** NLA **·** NKC **·** CiNii
 |